טיוטת תקנות מטעם משרד התקשורת:

טיוטת תקנות התקשורת (בזק ושידורים) (תדרים למיתקני גישה אלחוטית) (תיקון), התשע"ט-2019

בתוקף סמכותי לפי סעיפים 27א ו- 59 לחוק התקשורת (בזק ושידורים), תשמ"ב-1982, אני מתקין תקנות אלה:

|  |  |  |
| --- | --- | --- |
| תיקון תקנה 1 |  | בתקנות התקשורת (בזק ושידורים) (תדרים למיתקני גישה אלחוטית), תשס"ב-2002[[1]](#footnote-1), בתקנה 1 – |
|  |  |  | * + 1. במקום תקנת משנה (1) יבוא:
 |
|  |  |  |  | "(1א) תחום תדרים לקליטה 698 עד 736 מגה-הרץ (להלן מה"ץ) ותחום תדרים לשידור 736 עד 791 מה"ץ;  |
|  |  |  |  | (1ב) תחום תדרים לקליטה 806 עד 849 מה"ץ ותחום תדרים לשידור 851 עד 894 מה"ץ; תחום תדרים לקליטה 880 עד 915 מה"ץ ותחום תדרים לשידור 925 עד 960 מה"ץ;  |
|  |  |  |  | (1ג) תחום תדרים לקליטה 791 עד 821 מה"ץ, תחום תדרים לקליטה ולשידור 821 עד 832 מה"ץ ותחום תדרים לשידור 832 עד 862 מה"ץ;". |
|  |  |  | * + 1. אחרי תקנת משנה (5) יבוא:
 |
|  |  |  |  | "(5א) תחום תדרים לקליטה 2500 עד 2570 מה"ץ; תחום תדרים לקליטה ולשידור 2570 עד 2620 מה"ץ ותחום תדרים לשידור 2620 עד 2690 מה"ץ;" |
|  |  |  | * + 1. בתקנת משנה (6) במקום "3600" יבוא "3800".
 |
|  |  |  | * + 1. בתקנת משנה (9) בסופה יבוא ";57,000 עד 66,000 מה"ץ 71,000 עד 76,000 מה"ץ; 81,000 עד 86,000 מה"ץ".
 |

\_\_\_ ב\_\_\_\_\_\_\_\_ התשע"ט (\_\_\_ ב\_\_\_\_\_\_\_\_ 2019)

 (חמ \_\_\_\_\_-3)

\_\_\_\_\_\_\_\_\_\_\_\_\_\_\_\_\_\_

איוב קרא

שר התקשורת

דברי הסבר

**כללי**

תקנות התקשורת (בזק ושידורים) (תדרים למיתקני גישה אלחוטית), התשס"ב-2002 ("התקנות") הותקנו בשנת 2002 על ידי שר התקשורת, בהתאם לסמכותו לפי סעיפים 27א ו- 59 לחוק התקשורת (בזק ושידורים), התשמ"ב-1982 והן קובעות את תחומי התדרים בהם יופעלו מתקני גישה אלחוטית ("מג"א").

תחומי התדרים שנקבעו בתקנות במועד התקנתן בשנת 2002, כוללים תחומי תדרים לאספקת שירותים סלולאריים בידי בעלי רישיון רט"ן; תחומי תדרים לאספקת שירותי תקשורת רחבת סרט נייחת אלחוטית מנקודה לנקודה (עורקי נל"ן/מיקרוגל) בידי מפעילים פנים ארציים (מפ"א) ובעלי רישיונות אלחוטיים לשימוש עצמי; ותחומי תדרים לאספקת שירות גישה אלחוטי לאינטרנט בתדרים הפטורים מרישוי בטכנולוגיית Wi-Fi.

מאז שנת 2002 חלו שינויים שונים בתחומי התדרים שנקבעו בתקנות כמפורט להלן:

במסגרת ועידות הרדיו העולמי המתקיימות אחת לארבע שנים מעדכן איגוד התקשורת הבין-לאומיITU) ) את הועדות התדרים לשימושים השונים. מאז הועידה שהתקיימה בשנת 2007 הועדו פסי תדרים בתחומי ה-700 מה"ץ, 800 מה"ץ, 2600 מה"ץ ו- 3500 מה"ץ לאספקת שירותים סלולאריים מתקדמים בתקן IMT (דור 4 ואילך) באזור 1 אליו משתייכת ישראל, אשר כולל את אירופה, המזרח התיכון ואפריקה. בהמשך לכך קבעה ועדת התדרים[[2]](#footnote-2) מעת לעת הועדות מתאימות לאספקת השירותים בידי בעלי רישיון רט"ן במדינת ישראל. בהתאם להועדות אלה, המכרז להקצאת תדרים לאספקת שירותים סלולאריים מתקדמים ("מכרז דור 5") שצפוי להתפרסם בחודשים הקרובים, יכלול תחומי תדרים שאינם קבועים כיום בתקנות[[3]](#footnote-3).

כמו כן, החל משנת 2010, קבעה ועדת התדרים הועדה של פסי תדרים נוספים בתחום הגלים המילימטריים לאספקת שירותים נייחים באמצעות עורקי נל"ן ובכלל כך באמצעות מערכות גישה אלחוטיות קבועות מסוג רשת קווי נל"ן אלחוטיים מנקודה אחת לריבוי נקודות. בפסי תדרים אלה ניתן להעביר מידע בקצבים מאד גבוהים, ההתפשטות מוגבלת לקילומטרים בודדים והשימוש בהם יכול לאפשר, בין היתר, מתן שירותים רחבי פס במקומות בהם אין תשתית פיזית.

לאור האמור מוצע לתקן את התקנות על מנת להתאים את תחומי התדרים שבתקנות לתחומי התדרים העדכניים נכון להיום.

למען שלמות התמונה נציין כי הקמת מג"אות כפופה להוראות חוק הקרינה הבלתי מייננת, התשמ"ו-2006 והקמת מג"אות לתקשורת בשיטה התאית (סלולארית) כפופה בנוסף לתקנות התכנון והבנייה (התקנת מיתקן גישה אלחוטית לתקשורת בשיטה התאית), תשע"ט-2018.

**תקנה 1**

מוצע לעדכן את תקנה 1 לתקנות, כך שתכלול גם את תחומי התדרים העדכניים שלהלן:

שירותי רט"ן:

1. תחום תדרים לקליטה 698 עד 736 מגה-הרץ (להלן מה"ץ) ותחום תדרים לשידור 736 עד 791 מה"ץ;
2. תחום תדרים לקליטה 791 עד 821 מה"ץ, תחום תדרים לקליטה ולשידור 821 עד 832 מה"ץ ותחום תדרים לשידור 832 עד 862 מה"ץ;
3. תחום תדרים לקליטה 880 עד 890 מה"ץ ותחום תדרים לשידור 925 עד 935 מה"ץ;
4. תחום תדרים לקליטה 2500 עד 2570 מה"ץ, תחום תדרים לקליטה ולשידור 2570 עד 2620 מה"ץ ותחום תדרים לשידור 2620 עד 2690 מה"ץ;
5. תחום תדרים לקליטה ולשידור 3600 עד 3800 מה"ץ.

עורקי נל"ן:

1. תחום תדרים לקליטה ולשידור 71000 עד 76000 מה"ץ;
2. תחום תדרים לקליטה ולשידור 81000 עד 86000 מה"ץ.

עורקי נל"ן לרשת קווי נל"ן אלחוטיים מנקודה לריבוי נקודות:

1. תחום תדרים לקליטה ולשידור 57000 עד 66000 מה"ץ.
1. ק"ת התשס"ב, עמ' 858. [↑](#footnote-ref-1)
2. בהתאם לסעיף 5ה בפקודת הטלגרף האלחוטי [נוסח חדש], תשל"ב-1972. [↑](#footnote-ref-2)
3. תחומי התדרים פורטו בכתב המינוי של ועדת המכרזים מיום 10.8.2017. [↑](#footnote-ref-3)